cyanic-selkie/wikianc huggingface dataset:
Awstrija
L-Awstrija fl-UE
L-ammont li jħallas kull pajjiż tal-UE fil-baġit tal-UE huwa kkalkulat b’mod ġust, skont il-mezzi. Aktar ma tkun kbira l-ekonomija tal-pajjiż, aktar iħallas – u viċi versa. L-għan tal-baġit tal-UE mhuwiex li jipprova jqassam mill-ġdid il-ġid, iżda pjuttost jiffoka fuq il-ħtiġijiet tal-Ewropej b’mod ġenerali.
Ċifri tal-2018 għall-Awstrija
Il-flus imħallsa fil-baġit tal-UE mill-Awstrija jgħinu biex jiġu ffinanzjati programmi u proġetti fil-pajjiżi kollha tal-UE - bħall-bini ta’ toroq, is-sussidjar ta’ riċerkaturi u l-ħarsien tal-ambjent.
Forti l-Aħmar
daqsminuri|277x277px|Veduta tad-Daħla ta' Lahori tal-Forti l-Aħmar. Il-Forti l-Aħmar jew Lal Qila (bil-Ħindustani: [laːl qiːlaː]) huwa forti storiku fiċ-ċentru storiku ta' Delhi, l-Indja, li storikament intuża bħala r-residenza prinċipali tal-imperaturi Mugal. L-Imperatur Shah Jahan ikkummissjona l-kostruzzjoni tal-Forti l-Aħmar fit-12 ta' Mejju 1638, meta ddeċieda li jittrasferixxi l-belt kapitali tiegħu minn Agra għal Delhi. Id-disinn tiegħu, li oriġinarjament kien aħmar u abjad, ġie akkreditat lill-arkitett Ustad Ahmad Lahori, li bena wkoll it-Taj Mahal. Il-forti jirrappreżenta l-quċċata tal-arkitettura Mugal taħt Shah Jahan u jżewweġ flimkien l-arkitettura tal-palazzi Persjani mat-tradizzjonijiet Indjani.
L-opri tal-arti u l-ġojjelli li kien hemm fil-forti nsterqu waqt l-invażjoni tal-Imperu Mugal min-naħa ta' Nader Shah fl-1739. Il-biċċa l-kbira tal-istrutturi tal-irħam tal-forti sussegwentement twaqqgħu mill-Brittaniċi wara r-Ribelljoni Indjana tal-1857. Il-ħitan difensivi tal-forti b'mod ġenerali ma ġarrbux ħsarat, u l-fortizza sussegwentement intużat bħala gwarniġjon.
Fil-15 ta' Awwissu 1947, l-ewwel Prim Ministru tal-Indja, Jawaharlal Nehru, olza l-bandiera Indjana fuq id-Daħla ta' Lahori. Kull sena, f'Jum l-Indipendenza tal-Indja (il-15 ta' Awwissu), il-Prim Ministru jolza l-bandiera Indjana fid-daħla prinċipali tal-forti u jagħti diskors mill-fortifikazzjonijiet tiegħu li jixxandar fuq livell nazzjonali.
Il-Forti l-Aħmar tniżżel fil-lista tas-Siti ta' Wirt Dinji tal-UNESCO fl-2007 bħala parti mill-Kumpless tal-Forti l-Aħmar.
Etimoloġija
L-isem Forti l-Aħmar huwa traduzzjoni ta' Lāl Qila bil-Ħindustani (bil-Ħindi: लाल क़िला, bl-Urdu: لال قلعہ), li oriġina mill-ħitan tal-blat tar-ramel aħmar tiegħu. Lal oriġina mill-Ħindustani li jfisser "Aħmar" u Qalàh oriġina mit-terminu Għarbi li jfisser "Forti". Bħala r-residenza tal-familja imperjali, il-forti oriġinarjament kien magħruf bħala l-"Forti Mbierek" (Qila-i-Mubārak). Il-Forti ta' Agra huwa magħruf bħala Lāl Qila wkoll.
Storja
L-Imperatur Shah Jahan ikkummissjona l-kostruzzjoni tal-Forti l-Aħmar fit-12 ta' Mejju 1638, meta ddeċieda li jittrasferixxi l-belt kapitali tiegħu minn Agra għal Delhi. Oriġinarjament il-forti kien aħmar u abjad, il-kuluri ppreferuti ta' Shah Jahan, u d-disinn tiegħu ġie akkreditat lill-arkitett Ustad Ahmad Lahori, li bena wkoll it-Taj Mahal. Il-forti jinsab tul ix-xmara Yamuna, li kienet talimenta l-ħniedaq madwar il-biċċa l-kbira tal-ħitan tal-forti. Il-kostruzzjoni bdiet fix-xahar Iżlamiku sagru ta' Muharram, fit-13 ta' Mejju 1638. Taħt is-superviżjoni ta' Shah Jahan, tlesta fis-6 ta' April 1648. Għad-differenza ta' fortijiet Mugal oħra, il-ħitan tal-perimetru tal-Forti l-Aħmar huma asimetriċi sabiex iħaddnu l-Forti iktar antik ta' Salimgarh. Il-fortizza-palazz kien punt ewlieni tal-belt ta' Shahjahanabad, li hija ċ-ċentru storiku attwali tal-belt ta' Delhi. Is-suċċessur ta' Shah Jahan, Aurangzeb, żied il-Moti Masjid (il-Moskea tal-Ġawhar) mal-kwartieri privati tal-imperatur, u bena strutturi difensivi quddiem iż-żewġ daħliet prinċipali sabiex id-daħla għall-palazz tkun iktar milqugħa.
L-istruttura amministrattiva u fiskali tad-dinastija Mugal qabdet it-triq tan-niżla wara Aurangzeb, u fis-seklu 18 il-palazz ġie mitluq. Fl-1712 Jahandar Shah sar l-ewwel imperatur Mugal. Fi żmien sena ta' tmexxija, Shah inqatel u ġie sostitwit b'Farrukhsiyar. Fl-1739, l-imperatur Persjan Nadir Shah rebaħ faċilment kontra l-armata qawwija tal-Mugal ta' madwar 200,000 suldat, u seraq ir-rikkezzi tal-Forti l-Aħmar, inkluż it-Tron tal-Paguni. Nadir Shah reġa' lura l-Persja wara tliet xhur, u ħalla warajh belt meqruda u imperu Mugal imdgħajjef għal Muhammad Shah. Id-dgħufija interna tal-Imperu Mugal wasslet biex il-Mugal ikunu l-mexxejja titulari biss ta' Delhi, u permezz ta' trattat tal-1752, il-Maratas saru l-protetturi tat-tron f'Delhi. Ir-rebħa tal-Marata fl-1758 f'Sirhind bl-għajnuna tas-Sikh u t-telfa suċċessiva li ġarrbu f'Panipat poġġiethom f'iktar kunflitt ma' Ahmad Shah Durrani. Fl-1760, il-Marata neħħew u dewbu s-saqaf tal-fidda tad-Diwan-i-Khas sabiex jiġbru l-fondi għad-difiża ta' Delhi mill-armati ta' Ahmed Shah Durrani. Fl-1761, wara li l-Marata tilfu t-tielet battalja ta' Panipat, Delhi ġiet attakkata minn Ahmed Shah Durrani. Għaxar snin wara, il-Marata aġixxew bħala merċenarji f'isem l-imperatur eżiljat Shah Alam, u reġgħu ħatfu lil Delhi mill-Afgani Rohilla. Mahadji Scindia, il-kmandant tal-armata Marata baxxa rasu quddiem l-imperatur Mugal Shah Alam biex juri s-sottomissjoni tiegħu lejh. B'hekk, Shah Alam reġa' tela' fuq it-tron.
Fl-1788, gwarniġjon tal-Marata okkupa l-Forti l-Aħmar u lil Delhi u fl-istess ħin ipprovda protezzjoni lill-Imperatur Mugal. Mahadji Scindia ffirma trattat mas-Sikh u fih ġew imwissija biex ma jidħlux f'Delhi u biex ma jistaqsux għal ġieħ mingħand ir-Rakhi. Il-forti safa taħt il-kontroll tal-Kumpanija tal-Lvant tal-Indja wara t-Tieni Gwerra bejn il-Brittaniċi u l-Marata fl-1803.
Matul it-Tieni Gwerra bejn il-Brittaniċi u l-Marata, il-qawwiet tal-Kumpanija tal-Lvant tal-Indja rebħu kontra l-qawwiet tal-Marata ta' Daulat Rao Scindia fil-Battalja ta' Delhi; b'hekk intemm il-kontroll tal-Marata fuq il-belt u ntemm il-kontroll li kellhom fuq il-Forti l-Aħmar. Wara l-battalja, il-Kumpanija Brittanika tal-Lvant tal-Indja ħadet f'idejha l-amministrazzjoni tat-territorji tal-Mugal u stabbiliet Resident fil-Forti l-Aħmar. L-aħħar imperatur tal-Mugal li okkupa l-forti, Bahadur Shah II, sar simbolu tar-ribelljoni tal-1857 kontra l-Kumpanija Brittanika tal-Lvant tal-Indja li fihom ħadu sehem ir-residenti ta' Shahjahanabad. Minkejja l-pożizzjoni tiegħu bħala s-sede tal-qawwa tal-Mugal u l-kapaċitajiet difensivi tiegħu, il-Forti l-Aħmar ma kienx sit li fih saret xi battalja matul ir-ribelljoni tal-1857 kontra l-Brittaniċi. Wara li r-ribelljoni ma rnexxietx, Bahadur Shah II telaq mill-forti fis-17 ta' Settembru u nżamm arrestat mill-forzi Brittaniċi. Bahadur Shah Zafar II irritorna lejn il-Forti l-Aħmar bħala priġunier tal-Brittaniċi, għadda ġuri fl-1858 u ġie eżiljat lejn Rangoon fis-7 ta' Ottubru ta' dik is-sena. Wara li ntemmet ir-ribelljoni, il-Brittaniċi serqu r-rikkezzi tal-Forti l-Aħmar qabel ma ordnaw it-twaqqigħ sistemiku tiegħu. 80 % tal-binjiet tal-forti twaqqgħu bis-saħħa ta' dan l-isforz, inkluż il-ħajt diviżorju tal-ġebel li kien jikkollega l-paviljuni tul il-faċċata tal-forti li kienet tħares lejn ix-xmara, li twaqqgħet ukoll. L-għamara kollha tneħħiet jew inqerdet; l-appartamenti tal-ħarem, il-kwartieri tal-qaddejja u l-ġonna ġġarrfu, u minflokhom inbniet linja ta' barrakki tal-ġebel. L-unika binjiet li ħelsuha mill-qerda totali kienu l-binjiet tal-irħam fuq in-naħa tal-Lvant taż-żona imperjali, għalkemm ġarrbu xi ħsarat mill-isforzi tat-twaqqigħ. Filwaqt li l-ħitan difensivi u t-torrijiet ma tantx ġarrbu wisq ħsara, iktar minn żewġ terzi tal-istrutturi ta' ġewwa twaqqgħu.
Lord Curzon, il-Viċire tal-Indja mill-1899 sal-1905, ordna t-tiswija tal-forti, inkluż ir-rikostruzzjoni tal-ħitan u r-restawr tal-ġonna flimkien mas-sistema kollha tat-tisqija.
Il-biċċa l-kbira tal-ġojjelli u tal-opri tal-arti li kienu jinsabu fil-Forti l-Aħmar insterqu waqt l-invażjoni ta' Nadir Shah tal-1747 u mill-ġdid wara r-Ribelljoni Indjana tal-1857 kontra l-Brittaniċi. Eventwalment inbigħu lil kollezzjonisti privati jew lill-Mużew Brittaniku, lil-Librerija Brittanika u lill-Mużew ta' Vitorja u Albert. Pereżempju, il-kalċi tal-inbid tal-ġada ta' Shah Jahan u l-kuruna ta' Bahadur Shah II it-tnejn li huma jinsab f'Londra attwalment. Id-diversi talbiet ta' troddija lura sa issa ġew irrifjutati mill-gvern Brittaniku.
Fl-1911 saret iż-żjara tar-Re Ġorġ V u tar-Reġina Marija għad-Delhi Durbar. Bħala tħejjija għaż-żjara tagħhom, xi binjiet ġew irrestawrati. Il-Mużew Arkeoloġiku tal-Forti l-Aħmar ġie ttrasferit mis-sala tat-tnabar għall-Mumtaz Mahal. Il-proċessi tal-INA, magħrufa wkoll bħala l-proċessi tal-Forti l-Aħmar, jirreferu għall-qrati marzjali ta' għadd ta' uffiċjali tal-Armata Nazzjonali Indjana. L-ewwel proċess sar bejn Novembru u Diċembru tal-1945 fil-Forti l-Aħmar.
Fil-15 ta' Awwissu 1947, l-ewwel Prim Ministru tal-Indja, Jawaharlal Nehru, olza l-bandiera nazzjonali Indjana fuq id-Daħla ta' Lahore.
Wara l-Indipendenza Indjana, fis-sit saru ftit bidliet, u l-Forti l-Aħmar baqa' jintuża bħala sit militari. Parti sinifikanti mill-forti baqa' taħt il-kontroll tal-Armata Indjana sat-22 ta' Diċembru 2003, meta mbagħad ingħata lill-Istħarriġ Arkeoloġiku tal-Indja għar-restawr. Fl-2009 tħabbar il-Pjan Komprensiv ta' Konservazzjoni u ta' Ġestjoni (CCMP), imħejji mill-Istħarriġ Arkeoloġiku tal-Indja skont id-direzzjonijiet tal-Qorti Suprema biex il-forti jerġa' jingħata l-ħajja.
Sejbiet arkeoloġiċi
Mill-iskavi arkeoloġiċi li saru fil-Forti l-Aħmar ġew żvelati diversi artefatti tal-kultura tal-fuħħar ta' lewn okra mill-2600 Q.K. sal-1200 Q.K.
Era moderna
Il-Forti l-Aħmar, l-ikbar monument f'Delhi, huwa wieħed mill-iżjed destinazzjonijiet turistiċi popolari u jattira eluf ta' viżitaturi kull sena. Huwa monument ta' importanza nazzjonali wkoll; kull sena nhar Jum l-Indipendenza tal-Indja (il-15 ta' Awwissu), il-Prim Ministru tal-Indja jolza l-bandiera tal-pajjiż fil-Forti l-Aħmar u jagħti diskors mill-fortifikazzjonijiet tiegħu li jixxandar fuq livell nazzjonali. Il-forti jidher ukoll fuq in-naħa ta' wara tal-karta tal-flus ta' ₹500 tas-serje l-ġdida ta' Mahatma Gandhi tar-rupee tal-Indja.
Il-karatteristiċi arkitettoniċi ewlenin jinsabu f'kundizzjonijiet differenti; il-karatteristiċi estensivi tal-ilma huma xotti. Xi binjiet jinsabu f'kundizzjoni pjuttost tajba, b'elementi dekorattivi mhux mittiefsa; f'binjiet oħra, il-fjuri magħmulin bil-ħaġar prezzjuż ingastat fl-irħam insterqu mill-ħallelin. Is-sala tat-te, għalkemm mhux fil-qagħda storika tagħha, tintuża bħala ristorant li għadu operattiv. Il-moskea u l-ħammam jew il-banjijiet pubbliċi mhumiex miftuħa għall-pubbliku, għalkemm il-viżitaturi jistgħu jittawlu mit-twieqi tal-ħġieġ jew mix-xogħol bl-irħam. Il-mogħdijiet għall-mixi ma jinsabux f'kundizzjoni tajba, u fid-daħla u ġewwa l-park hemm tojlits pubbliċi. Id-Daħla ta' Lahore tagħti għal qisu suq b'għadd ta' ħwienet tal-ġojjellerija u tal-artiġjanat. Hemm ukoll mużew tal-"pitturi tad-demm", fejn jintwerew id-diversi martri żgħażagħ Indjani tas-seklu 20 u l-ġrajjiet tagħhom, mużew arkeoloġiku u mużew ta' mafkar tal-gwerra tal-Indja.
Sigurtà
Sabiex jiġu evitati attakki terroristiċi oħra, is-sigurtà tkun ferm rigoruża madwar il-Forti l-Aħmar speċjalment lejliet Jum l-Indipendenza tal-Indja. Il-Pulizija ta' Delhi u l-persunal paramilitari joqogħdu b'seba' għajnejn fil-viċinati madwar il-forti, u jiġu skjerati tiraturi magħżula tal-Gwardja tas-Sigurtà Nazzjonali fil-punti l-iktar għoljin qrib il-forti. L-ispazju tal-ajru madwar il-forti jiġi ddeżinjat bħala żona li fuqha ma jistgħux isiru titjiriet matul iċ-ċelebrazzjonijiet sabiex jiġu evitati attakki mill-ajru, u jeżistu postijiet sikuri fil-qrib tal-forti li fihom il-Prim Ministru u mexxejja Indjani oħra jkunu jistgħu jirtiraw għall-kenn f'każ ta' attakk.
Arkitettura
Il-Konvenzjoni tal-Wirt Dinji tiddeskrivi l-Forti l-Aħmar bħala rappreżentazzjoni tal-"qofol tal-kreattività tal-Mugal". Il-forti huwa sinteżi tal-istruttura tal-palazzi Iżlamiċi flimkien ma' tradizzjonijiet lokali, u b'hekk iħaddan fih taħlita ta' "arkitettura Persjana, Timurida u Induista". Il-forti ntuża bħala ispirazzjoni għal binjiet u għal ġonna li nbnew warajh madwar is-subkontinent Indjan.
Il-Forti l-Aħmar għandu erja ta' 254.67 akru (103.06 ettari) u huwa inkorporat f'2.41 kilometri (1.50 mil) ta' ħitan difensivi, miżgħuda turretti u bastjuni b'għoli li jvarja minn 18-il metru (59 pied) fuq in-naħa tax-xmara sa 33 metru (108 piedi) fuq in-naħa tal-belt. Il-forti huwa ottagonali, b'assi mit-Tramuntana għan-Nofsinhar li hija itwal mill-assi mil-Lvant għall-Punent. L-irħam, id-dekorazzjonijiet ingastati tal-fjuri u l-koppli doppji tal-forti jirrappreżentaw l-arkitettura tal-Mugal.
Joħroġ fid-dieher ukoll il-livell għoli ta' tiżjin, u saħansitra jingħad li d-djamant ta' Kohinoor kien jagħmel parti mit-tiżjin tal-forti. L-opri tal-arti tal-forti huma sinteżi tal-arti Persjana, Ewropea u Indjana, u flimkien jirriżultaw fi stil Shahjahani uniku bħala għamla, espressjoni u lewn. Il-Forti l-Aħmar huwa wieħed mill-kumplessi ta' binjiet fl-Indja li jirrappreżentaw perjodu twil ta' storja u ta' arti. Anke qabel l-1913 meta ġie meqjus bħala monument ta' importanza nazzjonali, kienu saru sforzi biex jiġi ppreservat għall-ġenerazzjonijiet futuri.
Id-Daħliet ta' Lahore u ta' Delhi kienu jintużaw mill-pubbliku, u d-Daħla ta' Khizrabad kienet tintuża mill-imperatur. Id-Daħla ta' Lahore hija d-daħla prinċipali, u twassal għal żona msaqqfa bil-koppli qisha suq, li hija magħrufa bħala ċ-Chatta Chowk (suq imsaqqaf).
Strutturi ewlenin
L-iżjed strutturi importanti li għadhom jeżistu huma l-ħitan u l-fortifikazzjonijiet, id-daħliet prinċipali, is-swali tal-udjenzi u l-appartamenti imperjali fuq ix-xatt tal-Lvant tax-xmara.
Daħla ta' Delhi
Id-Daħla ta' Delhi hija daħla pubblika fin-Nofsinhar u għandha konfigurazzjoni u dehra simili għad-Daħla ta' Lahore. Fiha hemm żewġ iljunfanti tal-ġebel ta' daqs reali fuq iż-żewġ naħat tad-daħla jħarsu lejn xulxin.
Chhatta Chowk
Biswit id-Daħla ta' Lahore hemm iċ-Chhatta Chowk (jew is-Suq ta' Meena), fejn kienu jinbigħu l-ħarir, il-ġojjellerija u oġġetti oħra għar-residenti imperjali matul il-perjodu tal-Mugal. Dan is-suq fl-imgħoddi kien magħruf bħala l-Bazaar-i-Musaqqaf jew Chatta-bazaar (li t-tnejn ifissru "suq imsaqqaf"). Id-Daħla ta' Lahore, id-daħla prinċipali tal-Forti l-Aħmar, tagħti għal bitħa esterna fil-beraħ, li tiltaqa' mat-triq kbira mit-Tramuntana għan-Nofsinhar li oriġinarjament kienet tifred il-funzjonijiet militari tal-forti (lejn il-Punent) mill-palazzi (lejn il-Lvant). Fit-tarf tan-Nofsinhar tat-triq hemm id-Daħla ta' Delhi.
Naubat Khana
Fil-ħajt tal-Lvant tal-bitħa esterna issa hemm il-binja waħedha ta' Naubat Khana (bil-Persjan: "Sala tal-Istennija"), li hija magħrufa wkoll bħala Nakkar Khana (is-sala tat-tnabar). Kuljum kienet tindaqq il-mużika fiha, f'ħinijiet skedati, u kulħadd ħlief il-klassi rjali, kien meħtieġ jieqaf u joqgħod attent sa meta tispiċċa. Ir-rejiet Mugal li ġew wara, Jahandar Shah (1712-1713) u Farrukhsiyar (1713-1719), jingħad li nqatlu hawnhekk. Il-Mużew ta' Mafkar tal-Gwerra tal-Indja jinsab fit-tieni sular tal-binja. L-arkata bil-volti taċ-Chhatta Chowk tintemm fiċ-ċentru tal-bitħa esterna, b'qies ta' 540 pied b'360 pied (160 metru b'110 metri). L-arkati laterali u t-tank ċentrali tneħħew wara r-ribelljoni tal-1857.
Diwan-i-Aam
Il-bitħa interna prinċipali li fiha kienet tagħti n-Nakkar Khana kienet wiesgħa 540 pied (160 metru) u twila 420 pied (130 metru), u kienet imdawra b'galleriji bl-għassa. Fuq in-naħa l-iktar fil-bogħod, hemm id-Diwan-i-Aam, is-Sala tal-Udjenzi Pubbliċi. F'din il-binja kienu jsiru l-affarijiet uffiċjali tan-nies komuni li kienu jindirizzaw kwistjonijiet legali bħat-taxxi, kumplikazzjonijiet marbuta mal-wirt u l-awqaf.
Il-kolonni tas-sala u l-ħnejjiet qishom bil-pizzi ttundjati juru l-ħila eċċellenti ta' min bnihom, u oriġinarjament is-sala kienet imżejna bi stukko abjad ta' chunam. Fuq in-naħa ta' wara fil-parti olzata tal-binja, l-imperatur kien jilqa' lill-udjenza tiegħu fil-gallarija tal-irħam (jharokha).
Mumtaz Mahal
Iż-żewġ paviljuni l-iktar fin-Nofsinhar tal-palazz huma zenanas (kwartieri tan-nisa), u jikkonsistu mill-Mumtaz Mahal li nbena għal Arjumand Banu Begum (Mumtaz Mahal), il-mara tal-imperatur Mugal Shah Jahan u r-Rang Mahal kemxejn ikbar, li kien jilqa' lin-nisa rjali. Il-Mumtaz Mahal issa jospita l-Mużew Arkeoloġiku tal-Forti l-Aħmar.
Ħasan Samsam al-Dawla III
Twieled fl-1123 fl-Imdina Malta u miet fl-1188 fl-eta’ ta’ 65 sena. Sar is-sitt Emir ta’ Malta fl-eta’ ta’ disa' snin fl-1132 sa mewtu fl-1188.
Iżżwieġ lil Richilde di San Severino fl-1149. Minn dan iż-żwieġ kellhom lil Jafar VII li sar Emir wara missieru kif ukoll lil Prinċep Muhammad bin Hasan Samsam, Prinċipessa N. bin Hasan Samsam u lil Prinċipessa Fatimina bin Hasan Samsam.
Blogg
Il-fenomenu tal-hekk imsejħa bloggs (blogs bl-Ingliż) huwa pjuttost riċenti, fejn dan il-mezz ta' komunikazzjoni qed jiġi kkunsidrat minn ħafna bħala s-soluzzjoni għall-vojt li tħalli l-medja tradizzjonali. Il-blogg innifsu m'huwa xejn ħlief tip ta' sit f'format ta' ġurnal/djarju, fejn l-aħħar kitbiet jidhru fil-quċċata filwaqt li dawk iktar antiki jiġu arkivjati. Il-fenomenu tal-bloggs jaf l-għeruq tiegħu l-Amerika, fejn ħa spinta partikolari fl-aħħar elezzjonijiet presidenzjali Amerikani meta delegazzjoni ta' bloggers kienet mistiedna ssegwi mill-viċin l-andament tal-kampanja elettorali.
Il-blogg jikkonsisti f'serje ta' kitbiet, magħrufa ahjar bħala posts, li jikteb perjodikament l-awtur. Ħafna mill-bloggs jippermettu li l-qarrejja jħallu l-kummenti tagħhom u jirreaġixxu għal dak li ntqal fil-kitba oriġinali. Hija użanza popolari ħafna wkoll li diversi kitbiet jiġu kkwotati fil-bloggs tal-qarrejja nnifishom, biex b'hekk jagħmlu l-kummentarju fil-bloggs rispettivi tagħhom minflok ma jħallu l-kumment fil-blogg fejn ġiet diskussa t-tema partikolari l-ewwel darba.
Blogg ħafna drabi jinkludi wkoll lista ta' bloggs oħrajn li l-awtur iħobb jaqra (magħrufa bħala blogroll) u wkoll, generalment, xi informazzjoni dwar l-awtur nnifsu li tinstab fil-profil tiegħu.
Jeżistu primarjament żewġ tipi ta' bloggs: dawk b'kontenut simili għal djarju fejn l-awtur (magħruf aħjar bħala "il-blogger") jikteb dwar ħajtu, kif ukoll dawk il-bloggs fejn l-awtur jikteb dwar temi u suġġetti partikolari, fosthom il-politika.
Hemm ħafna diskussjonijiet għaddejjin fuq l-etika u d-drittijiet tal-bloggers, li huma magħrufa li ma tantx jaħsbuha darbtejn qabel jgħidu dak li jħossu. Parzjalment, dan iseħħ minħabba l-liberta' li l-internet jippermetti, kif ukoll minħabba l-fatt li s-sid tal-blogg ikun qed jikteb liberament mill-pożizzjoni tiegħu, għall-kuntlarju tal-ġurnalisti li jkunu qegħdin jiktbu f'isem aġenzija tal-medja tradizzjonali u allura jkunu obbligati li josservaw ċertu etika. Blogger, mill-banda l-oħra, għandu l-liberta' li jaffronta kwalunkwe tema bi kliem iċ-ċittadin fit-triq, ħafna drabi mingħajr ir-restrizzjoni tal-korrettezza politika li ġurnalist għandu d-dmir li josserva.
It-teknoloġija tal-bloggs imxiet ħafna 'l quddiem, u wieħed ma jridx iħalli barra teknoloġiji relatati li jimxu id f'id mal-bloggs, fosthom l-RSS. Il-fenomenu tal-bloggs qajjem ukoll kuxjenza dwar aspetti ohra tal-internet, fosthom ċertu standard ta' kumpatibbilita' bejn is-siti. Wieħed hawnhekk isemmi l-importanza tal-XHTML. Ħafna bloggs saru b'hekk il-kanvas artistiku għal xi bloggers li jehdew japplikaw il-kreattivita' tagħhom sabiex jikkreaw diżinji u formati personalizzati għall-bloggs tagħhom, billi jużaw l-imsemmija standards ġodda.
Forti l-Aħmar
Rang Mahal
Ir-Rang Mahal kien jospita n-nisa leġittimi u illeġittimi tal-imperatur. L-isem ifisser "Palazz tal-Ilwien", peress li fl-imgħoddi kien miżbugħ b'kuluri jgħajtu u kien imżejjen b'mużajk magħmul minn mirja. Il-vaska ċentrali tal-irħam hija alimentata min-Nahr-i-Bihisht ("Xmara tal-Ġenna").
Khas Mahal
Il-Khas Mahal kien l-appartament tal-imperatur. Kien imberred permezz tan-Nahr-i-Bihisht. Ikkollegat miegħu hemm il-Muthamman Burj, torri ottagonali fejn l-imperatur kien jitfaċċa quddiem niesu li kienu jistennewh bil-ħerqa fix-xatt tax-xmara. Din kienet prassi li kienet issir mill-biċċa l-kbira tar-rejiet ta' dak iż-żmien.
Diwan-i-Khas
Id-Diwan-i-Khas (Sala tal-Udjenzi Privati) kienet binja għall-affarijiet uffiċjali u għat-talbiet tan-nobbli u tal-familja rjali. Daħla fuq in-naħa tat-Tramuntana tad-Diwan-i-Aam tagħti għall-iżjed bitħa fuq ġewwa tal-palazz (Jalau Khana) u għad-Diwan-i-Khas. Inbniet bl-irħam abjad, ingastat bil-ħaġar prezzjuż. I-saqaf li fl-imgħoddi kien tal-fidda ġie rrestawrat bl-injam. François Bernier iddeskriva li fis-seklu 17 kien ra t-Tron tal-Paguni fiha miżgħud ġojjelli. Fuq kull naħa tas-sala, fuq iż-żewġ arkati ta' barra, hemm kitba mnaqqxa tal-poeta Persjan Amir Khusrow: Li kieku l-ġenna teżisti fuq wiċċ din l-art,
Bla dubju, bla dubju, bla dubju, tinsab hawnhekk.
Baoli
Il-baoli jew bir imtarraġ huwa wieħed mill-ftit monumenti li ma tkissrux mill-Brittaniċi wara r-Ribelljoni Indjana tal-1857. Il-komportimenti fi ħdan il-baoli ġew ikkonvertiti f'ħabs. Matul il-Proċessi tal-Armata Nazzjonali Indjana, magħrufa bħala l-Proċess tal-Forti l-Aħmar) fl-1945-1946, kien jospita l-uffiċjali tal-Armata Nazzjonali: il-Ġeneral Shah Nawaz Khan, il-Kurunell Prem Kumar Sahgal u l-Kurunell Gurbaksh Singh Dhillon. Il-baoli tal-Forti l-Aħmar għandu disinn uniku b'żewġ settijiet ta' taraġ li jagħtu 'l isfel għall-bir.
Moti Masjid
Fil-Punent tal-ħammam hemm il-Moti Masjid, il-Moskea tal-Ġawhar. Din inbniet ferm wara, fl-1659, bħala moskea privata għall-Imperatur Aurangzeb. Din hija moskea żgħir imsaqqfa bi tliet koppli u mnaqqxa bl-irħam abjad. Barra minn hekk, għandha ħajt diviżorju bi tliet ħnejjiet li jagħti għal bitħa.
Hira Mahal
Il-Hira Mahal ("Palazz tad-Djamanti") huwa paviljun li jinsab fit-tarf tan-Nofsinhar tal-forti, mibni taħt Bahadur Shah II, li jinsab fit-tarf tal-ġnien ta' Hayat Baksh. Il-Moti Mahal fuq it-tarf tat-Tramuntana, binja tewmija tagħha, twaqqgħet matul (jew wara) ir-ribelljoni tal-1857. Ix-Shahi Burj kienet is-sala tal-istudju prinċipali tal-imperatur; l-isem ifisser "Torri tal-Imperatur", u oriġinarjament kellha chhatri fuq nett tagħha. It-torri ġarrab ħsarat kbar u ġie rikostruwit. Quddiemu hemm paviljun tal-irħam li ġie miżjud mill-Imperatur Aurangzeb.
Hayat Bakhsh Bagh
Il-Hayat Bakhsh Bagh (bil-Persjan: حیات بخش باغ, litteralment "Ġnien li Jagħti l-Ħajja") jinsab fin-naħa tal-Grigal tal-kumpless. Fih ġibjun, issa qoxqox, u kanali li minnhom tnixxi n-Nahr-i-Bihisht. Fuq kull tarf tiegħu hemm paviljun tal-irħam abjad, imsejħa l-Paviljun ta' Sawan u ta' Bhadon għax-xhur tal-Induiżmu. Fiċ-ċentru tal-ġibjun hemm iż-Zafar Mahal tal-ġebel ramli aħmar, li ġie miżjud għall-ħabta tal-1842 minn Bahadur Shah Zafar, u ngħata ismu. Fl-imgħoddi kienu jeżistu wkoll ġonna iżgħar (bħall-Mehtab Bagh jew il-Ġnien tad-Dawl tal-Qamar) fil-Punent tiegħu, iżda dawn tneħħew meta nbnew il-barrakki Brittaniċi. Hemm pjanijiet biex il-ġonna jinbnew mill-ġdid. Lil hinn minnhom, it-triq fit-Tramuntana tagħti għal pont bl-arkati u għall-Forti ta' Salimgarh.
Kwartier tal-Prinċpijiet
Lejn it-Tramuntana tal-Hayat Bakhsh Bagh u tax-Shahi Burj hemm il-kwartier tal-prinċpijiet imperjali. Dan kien jintuża mill-membri tal-familja rjali tal-Mugal u fil-biċċa l-kbira twaqqa' mill-qawwiet Brittaniċi wara r-ribelljoni tal-1857. Wieħed mill-palazzi ġie kkonvertit f'sala tat-te għas-suldati.
Sit ta' Wirt Dinji
nofs|daqsminuri|664x664px|Veduta panoramika tal-binjiet interni tal-Forti l-Aħmar. Il-Kumpless tal-Forti l-Aħmar ġie ddeżinjat bħala Sit ta' Wirt Dinji tal-UNESCO fl-2007.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Tim nazzjonali tal-futbol ta' Ċipru
It-tim nazzjonali tal-futbol ta' Ċipru huwa t-tim nazzjonali tad-dixxiplina tal-futbol ta' Ċipru, meqjus fost wieħed mill-iżgħar pajjiżi tal-Ewropa.
Opossum irqiq griż
Dan l-opossum irqiq ta' abitudni notturna (annimal li jkunu fil-quċċata ta' l-attivita tiegħu matul il-lejl) huwa marsupjal arborju jew iħobb jgħix fis-siġar (Nowak, 1999) u ġeneralment jippreferi jgħix f'abitat ta' foresti tropikali tax-xita jew pluvjali lejn il-kosta tal-Oċean Atlantiku, mill-livell tal-baħar sa elevazzjonijiet moderati baxxi.
Dieta
L-opossum irqiq griż huwa annimal omnivoru u d-dieta prinċipali tikkonsisti minn frott, insetti u annimali vertebrati u invertebrati żgħar ukoll.
Distribuzzjoni
L-opossum irqiq Marmosops incanus għandu distribuzzjoni fil-kontinent tal-Amerika t'Isfel u jinsab f'arja vasta fix-Xlokk tal-Brażil u huwa speċi endemika ta' dan il-pajjiż.
Korfù
Korfù (miktuba wkoll Korfu; magħrufa wkoll bħala Kerkira, /korˈʧira/; bil-Grieg: Κέρκυρα o Κόρκυρα, Kérkyra; bil-Latin: Corcyra; bl-Ingliż: Corfu) hija gżira Griega, fil-Baħar Jonju, quddiem ix-xtajta t'Epiru, fil-konfini ta' bejn il-Greċja u l-Albanija. Hija maqtugħa mill-Greċja kontinentali permezz ta' fliegu li jvarja fil-wisa' minn 3 sa 25 kilometru u tinkludi l-gżejriet kollha fil-qrib sew tagħha. Il-gżira hija parti mill-unità reġjonali ta' Korfù, u hija amministrata minn tliet muniċipalitajiet mal-gżejjer ta' Othonoi, Ereikoussa, u Mathraki. F'Korfù hemm ukoll l-Università tal-Jonju. Il-gżira għandha erja ta' 613.6 kilometru kwadru, jiġifieri kważi d-doppju tal-erja ta' Malta. Il-belt ewlenija għandha l-istess isem tal-gżira, jiġifieri Korfù u n-nies tal-post isejħulha Kerkira.
Il-gżira għandha rabta sfiqa mal-istorja tal-Greċja mill-bidu tal-mitoloġija Griega, b'bosta battalji u konkwisti. Il-belt antika ta' Korkyra ħadet sehem fil-Battalja ta' Sibota li kienet katalista għall-Gwerra Peloponniża, u skont Thucydides, kienet l-ikbar battalja navali bejn il-bliet-stati Griegi sa dak iż-żmien. Thucydides jirrapporta wkoll li Korkyra kienet waħda minn tliet qawwiet kbar tal-Greċja tas-seklu 5 Q.K., flimkien ma' Ateni u Korinzju. Il-fdalijiet ta' tempji Griegi antiki u siti arkeoloġiċi oħra tal-belt antika ta' Korkyra nstabu f'Palaiopolis. Il-kastelli Medjevali fil-pożizzjonijiet strateġiċi madwar il-gżira huma legat tat-taqbid fil-Medju Evu minħabba l-invażjonijiet tal-pirati u tal-Ottomani. Tnejn minn dawn il-kastelli jiddefendu l-belt kapitali tal-gżira, li hija l-unika belt fil-Greċja b'difiża bħal dik. B'hekk, il-belt kapitali ta' Korfù ġiet uffiċjalment iddikjarata bħala Kastropolis ("belt tal-kastelli") mill-gvern Grieg. Minn żmien il-Medju Evu u sas-seklu 17, il-gżira rnexxielha terreżisti lill-Ottomani matul diversi assedji, ġiet rikonoxxuta bħala post strateġiku tal-Istati Ewropej kontra l-Imperu Ottoman u saret wieħed mill-iżjed postijiet iffortifikati fl-Ewropa. Il-fortifikazzjonijiet tal-gżira ntużaw mill-Venezjani bħala difiża kontra l-wasla tal-Ottomani fil-Baħar Adrijatiku. Eventwalment Korfu spiċċat taħt idejn il-Brittaniċi wara l-Gwerer Napoljoniċi, u mbagħad ġiet ċeduta lill-Greċja mill-gvern Brittaniku flimkien mal-kumplament tal-gżejjer tal-Istati Uniti tal-Gżejjer tal-Jonju. L-unifikazzjoni mal-Greċja moderna ntemmet fl-1864 taħt it-Trattat ta' Londra. F'Korfu oriġinat l-Akkademja tal-Jonju, l-ewwel università tal-istat tal-Greċja moderna, u ġie stabbilit in-Nobile Teatro di San Giacomo di Corfù, l-ewwel teatru Grieg u teatru tal-opri tal-Greċja moderna. L-ewwel gvernatur tal-Greċja indipendenti wara r-rivoluzzjoni tal-1821, il-fundatur tal-istat tal-Greċja moderna, u diplomatiku Ewropew ewlieni Ioannis Kapodistrias twieled f'Korfu.
Isem
L-isem ta' Korfù, verżjoni bit-Taljan tal-Biżantin Κορυφώ (Koryphō), li tfisser "il-belt tal-qċaċet", oriġina mill-Grieg Biżantin Κορυφαί (Koryphai), li tfisser qċaċet), b'referenza għaż-żewġ qċaċet ta' Palaio Frourio.
Ġeografija
xellug|daqsminuri|Mappa ta' Korfù. Il-gżejriet tal-madwar tagħha ta' Ereikoussa, Othoni u Mathraki, u Paxos u Antipaxos fix-Xlokk. It-tarf tal-Grigal ta' Korfù tinsab ftit lil hinn mill-kosta ta' Sarandë, l-Albanija, isseparata minn stretti ta' bejn 3 u 23 km (2-14-il mil). In-naħa tax-Xlokk tal-gżira tinsab lil hinn mill-kosta ta' Thesprotia, il-Greċja. L-għamla tal-gżira hija simili għal minġell (drepanē, δρεπάνι), u ġiet deskritt b'dan il-mod fil-qedem: in-naħa konkava, bil-belt u l-port ta' Korfù fin-nofs, tinsab lejn in-naħa tal-kosta Albaniża. L-erja tal-gżira hija madwar 592.9 kilometru kwadru, b'tul ta' 64 kilometru (40 mil), u bl-ikbar wisa' ta' madwar 32 kilometru (20 mil).
Żewġ ktajjen muntanjużi għoljin u ddefiniti sew jaqsmu l-gżira fi tliet distretti; dak tat-Tramuntana huwa muntanjuż, dak ċentrali huwa mmewweġ, u dak tan-Nofsinhar huwa baxx. L-iżjed importanti miż-żewġ ktajjen muntanjużi, Pantokrator (Παντοκράτωρ – is-Setgħan) testendi mil-Lvant għall-Punent mill-Kap ta' Falacro sal-Kap ta' Psaromita, u l-ikbar elevazzjoni tagħha hija l-quċċata bl-istess isem. xellug|daqsminuri|241x241px|Il-Bajja ta' Agios Georgios fil-Majjistral ta' Korfù It-tieni katina muntanjuża tilħaq il-qofol tagħha fil-muntanja ta' Santi Jeca, jew Santa Decca, kif tissejjaħ minħabba interpretazzjoni ħażina tad-deżinjazzjoni Griega Άγιοι Δέκα (Hagioi Deka), jiġifieri l-Għaxar Qaddisin. Il-gżira kollha, magħmula minn diversi formazzjonijiet tal-ġebla tal-ġir, fiha diversità kbira ta' wċuħ ġeoloġiċi. Il-bajjiet jinsabu f'Agios Gordis, il-Laguna ta' Korission, Agios Georgios, Marathia, Kassiopi, Sidari, Palaiokastritsa u bosta oħrajn. Korfù tinsab qrib il-formazzjoni ġeoloġika tal-qasma ta' Kefalonia; fil-fatt seħħew għadd ta' terremoti.
Il-kosta ta' Korfù testendi għal 217-il kilometru (135 mil) u tinkludi l-kapi; l-ogħla punt hija l-muntanja Pantokrator (911-il metru (2,989 pied)); u t-tieni l-ogħla punt hija l-muntanja Stravoskiadi (849 metru (2,785 pied)). Fost il-kapi u l-promontorji hemm Agia Aikaterini, Drastis lejn it-Tramuntana, Lefkimmi u Asprokavos lejn ix-Xlokk, u Megachoro lejn in-Nofsinhar. Hemm ukoll żewġ gżejjer lejn il-punt ċentrali ta' Gouvia u l-Bajja ta' Korfù, li testendi tul il-biċċa l-kbira tax-xatt tal-Lvant tal-gżira; dawn huma magħrufa bħala l-Gżira ta' Lazzarett u Ptychia (jew Vido).
Gżejjer ta' Dijapontija
Il-Gżejjer ta' Dijapontija (bil-Grieg: Διαπόντια νησιά) jinsabu fil-Majjistral ta' Korfù, xi sitt kilometri 'l bogħod u madwar 40 kilometru mill-kosta tal-Italja. Il-gżejjer prinċipali huma Othonoi, Ereikoussa u Mathraki.
Gżira ta' Lazzarett
Il-Gżira ta' Lazzarett, li qabel kienet magħrufa bħala l-gżira ta' San Dimitri, tinsab 1.1 kilometru mill-kosta tax-Xlokk ta' Korfù; il-gżira għandha erja ta' 7.1 ettari u taqa' taħt l-amministrazzjoni tal-Organizzazzjoni Turistika Nazzjonali Griega. Matul it-tmexxija Venezjana fil-bidu tas-seklu 16, inbena monasteru fuq il-gżejra kif ukoll leprosarju jew lazzarett li ġie stabbilit iktar 'il quddiem, u li wassal għall-isem attwali. Fl-1798, matul l-okkupazzjoni Franċiża, il-gżejra ġiet okkupata mill-flotta Russa-Torka, li użawha bħala sptar militari. Matul il-perjodu tat-tmexxija Brittanika, fl-1814, il-lazzarett reġa' nfetaħ wara li sarulu xi rinnovazzjonijiet, u wara Enosis fl-1864 il-lazzarett reġa' beda jintuża okkażjonalment. Matul it-Tieni Gwerra Dinjija, l-Okkupazzjoni tal-Assi tal-Greċja stabbiliet kamp ta' konċentrament Nażista fuq il-gżejra għall-priġunieri tal-Moviment tar-Reżistenza Grieg, u llum il-ġurnata għad fadal il-binja ta' żewġ sulari li kienet tintuża bħala l-Kwartieri Ġenerali tal-armata Taljana, knisja żgħira, u l-ħajt li miegħu kienu jinqatlu b'tir dawk li kienu jiġu kkundannati għall-mewt.
Klima
Korfu għandha klima Mediterranja bi sjuf sħan (Csa fil-klassifikazzjoni klimatika ta' Köppen).
Sit ta' Wirt Dinji
nofs|daqsminuri|566x566px|Veduta panoramika ta' partijiet miċ-ċentru storiku tal-belt ta' Korfù mill-Fortizza l-Antika. Fuq ix-xellug hemm il-Bajja ta' Garitsa u l-port ta' Korfù jidher fuq nett lejn il-lemin. Fin-nofs lejn quddiem tidher il-[[Pjazza ta' Spianada.]] Iċ-ċentru storiku tal-belt ta' Korfù ġie ddeżinjat bħala Sit ta' Wirt Dinji tal-UNESCO fl-2007.
Il-valur universali straordinarju tas-sit ġie rrikonoxxut abbażi ta' kriterju tal-għażla wieħed tal-UNESCO: il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Opossum irqiq ta' Panama
L-Opossum irqiq ta' Panama jew Opossum ġurdien irqiq ta' Panama, magħruf xjentifikament bħala Marmosops invictus, huwa mammiferu marsupjal, tal-familja Didelphidae (didelfidu), fl-ordni Didelphimorphia (didelfimorfju) u huwa wieħed mill-opossumi irqaq, nativ ta' l-Amerika ċentrali. Dan l-opossum irqiq ta' abitudni notturna (annimal li jkun fil-quċċata ta' l-attivita tiegħu minn inżul ix-xemx sat-tlugħ) huwa marsupjal arborju jew annimal li jgħix il-biċċa l-kbira tal-ġurnata fis-siġar u l-arbuxelli (Nowak,1999), u ġeneralment jippreferi jgħix f' abitat ta' foresti tropikali tax-xita jew pluvjali u tropikali umdi.
Dieta
L-Opossum irqiq ta' Panama, huwa marsupjal omnivoru u d-dieta prinċipali tikkonsisti minn frott u insetti varji.
Distribuzjoni
l-opossum irqiq Marmosops incanus għandu distribuzjoni żgħira fl-Amerika ċentrali u jinsab mifrux f' Panama biss u huwa speċi endemika ta' dan il-pajjiż.
Bandiera ta' Malta
thumb|320x320px|right|Flag ratio: 2:3
Skont il-kostituzzjoni ta' Malta, il-bandiera nazzjonali għandha żewg strixxi weqfin u ndaqs, bl-istrixxa tan-naħa tax-xellug tkun bajda, filwaqt li l-oħra ħamra.
Fil-kantuniera ta' fuq fin-naħa tax-xellug tal-bandiera hemm il-George Cross b'bordura ħamra, li jirrappreżenta l-unur li ngħata lill-poplu Malti mir-Re Ġorġ VI tal-Ingilterra fil-15 ta' April, 1942 għall-qlubija li wera fit-Tieni Gwerra Dinjija.
Il-wisa' tal-bandiera għandha tkun darba u nofs daqs it-tul tagħha.
L-Emblema ta' Malta hija bbażata fuq il-bandiera.
Oriġini tal-bandiera Maltija
Għalkemm l-oriġini tal-bandiera Maltija m'humiex aċċertati, ħafna jsostnu li l-ilwien abjad u aħmar bdew jintużaw minn żmien il-ħakma tal-Konti Ruġġieru I ta' Sqallija, li ħa l-gżejjer minn taħt l-Għarab fl-1090.
Aqra: Il-Bandiera ta' Malta - Bejn leġġendi u fatti: https://kliemustorja.com/2021/01/08/il-bandiera-maltija-bejn-leggendi-u-fatti/
Suzanne Jill Levine
Suzanne Jill Levine (twieldet fil-21 ta' Ottubru 1946) hija kittieba, poetessa, traduttriċi letterarja u studjuża Amerikana.
Lumija
Il-lumija (Citrus × limon) hija kkonsidrata indiġena ġewwa l-Asja, u tipproduċi frott ta' lewn safrani. Din il-frotta hija użata ħafna fil-kċina waqt il-preparazzjoni ta' xi riċetta partikolari, iżda dan il-fattur ma jiddeterminax l-użu komplet tal-lumija, dan għaliex bosta huma dawk li jużaw il-lumija għall-meraq nutrittiv tagħha. Il-polpa u l-qoxra tal-lumija huma użati fit-tisjir sabiex ikunu jistgħu iżidu mal-aroma tal-platt. Il-meraq jikkonsisti minn 5 sa 6% aċidu ċitriku, li jagħmel lil-Lumija frotta qarsa. It-togħma distinta u qarsa tal-meraq tal-lumija, tagħmilha ingredjent essenzjali għax-xorb u għall-ikel, bħal-luminata.
Suzanne Jill Levine
Levine twieldet fil-Belt ta' New York fejn studjat il-pjanu f'Juilliard u attendiet l-Iskola tal-Mużika u l-Arti.
Hija kisbet Baċellerat mill-Kulleġġ ta' Vassar fl-1967, grad tal-Maġisteru mill-Università ta' Kolumbja fl-1969 u Dottorat mill-Università ta' New York fl-1977. Levine hi akkademika tal-letteratura tal-Amerika Latina, u l-kotba tagħha jinkludu wieħed mill-ewwel studji ta' One Hundred Years of Solitude ta' Gabriel García Márquez u Adolfo Bioy Casares, it-tnejn ippubblikati bl-Ispanjol. Hija wkoll speċjalista ewlenija fl-Istudji tat-Traduzzjoni u fil-Letteratura Komparattiva. Il-ktieb tagħha The Subversive Scribe, miktub fl-1991, influwenza l-iżvilupp tat-teorija tat-traduzzjoni kemm fl-Istati Uniti, kif ukoll fi bnadi oħra. Hi kitbet żewġ kotba żgħar tal-poeżiji u mijiet ta' esejs f'antoloġiji u ġurnali ewlenin. Hi wkoll traduttriċi ta' kittieba varji.
Lumija
thumb|Il-fjura tal-Lumija
Storja
L-ewwel kultivazzjoni sostanzjali tal-lumi kienet bdiet fl-Ewropa, proprju f'Genoa għal nofs is-seklu ħmistax. Imbagħad il-lumija kienet introdotta fl-Amerika, fl-1493, meta Kristoforu Kolombu ġarr iż-żerriegħa tal-lumija lejn Hispaniola hu u jivvjaġġa lejn bosta bnadi qatt skoperti mill-bniedem. Il-ħakma Spanjola madwar id-dinja l-ġdida għenet fit-tixrid taż-żrieragħ tal-lumi. Il-lumija hija prinċipalment użata bħala pjanta ornamentali kif ukoll għall-mediċina. Fis-seklu 19, il-lumi beda jinżera' f'diversi bnadi mbiegħda mill-oriġini vera taghħhom, f'postijiet bħal Florida u l-Kalifornja. Fl-1747, l-esperimenti ta' James Lind fuq il-baħħara li bdew isofru mill-iskurvi involvew iż-żieda tal-meraq tal-lumi fid-dieti tagħhom, minkejja l-fatt li ħadd ma kien jaf rigward l-vitamina Ċ. Id-derivazzjoni tal-kelma lumija mhijiex magħrufa iżda jista' jkun li ġejja mill-Għarbi. Il-kelma 'lumija' tidher għall-ewwel darba fid-dokument dognali Ingliż nofsani, li nħareġ bejn l-1420 u l-1421. Il-kelma tidher li hija misluta mill-kelma arkajka Franċiża 'limon', li hija l-kelma minn fejn ġiet mnissla l-kelma Taljana Limone. Però wisq probabbli, id-derivazzjoni tal-kelma 'lumija' hija ġejja mill-Għarbi (laymūn jew līmūn ليمون, u mill-kelma Persjana līmūn لیمو, terminu ġeneriku għall-frott taċ-ċitru, li jixxiebah mal-kelma निम्ब (nimbū, “meraq tal-lumi”, bis-Sanskritt.
Użu fil-kċina
Il-meraq u l-qoxra tal-lumija huma użati ħafna f'diversi ikel u xorb. Il-meraq nutrittiv tal-lumija huwa użat sabiex jgħin fl-għamla ta' bosta xarbiet, ngħidu aħna: għal-luminata, għax-xorb mhux alkoħoliku u għall-koktejls. Il-lumija hija użata wkoll sabiex tinnutralizza l-amini tal-ħuta u tikkonvertihom f'ammonju li ma jagħmilx ħsara lill-ġisem, u għal-laħam fejn l-aċtu jirnexxilu jiddrolizza l-fibri ebsin, u għalhekk il-laħam isir tari. Però l-PH baxxa toqtol lill-proteina, li hija komposta minn diversi enżemi differenti, għalhekk wieħed jista' jistenna, li l-laħam sejjer jinxef hekk malli jagħmel kuntatt mas-sħana tal-forn. Il-meraq tal-lumija huwa użat ta' sikwit fir-renju Unit, fejn huwa mitfugħ fuq il-penkejks, speċjalment fuq ix-Shrove ta' nhar it-Tlieta. Il-meraq tal-lumija huwa użat ukoll bħala preservattiv konċiż fuq ċertu ikel li għandu it-tendenza li jossidaw u jsir kannella wara li jkunu mqatta', bħat-tuffieħ, il-banana u l-Avokado, u għalhekk l-aċtu preżenti fil-lumija għandu jgħin fil-qatla ta' dawk l-enżemi li jikkawżaw it-tiswid ta' dan il-frott.
Il-meraq u l-qoxra tal-lumija huma użati biex jikkreaw il-marmellata u l-liker tal-lumi. Il-biċċiet u l-qoxra tal-lumi huma użati bħala dekorazzjoni għal mal-ikel u għal max-xorb. Il-qoxra esterna u maħkuka tal-frotta. hija użata sabiex iżżid it-togħma lill-ikel moħmi, lill-pudini, lir-ross u 'l dixxijiet oħra. Il-lumi ppreservat huwa parti mill-kċina Marokkina. Il-lumi huwa wieħed mill-ingredjenti prinċipali fl-ikliet Indjani. Il-pickel tal-lumi jew tal-Mango, huma parti mill-ikliet rikorrenti fin-nofsinhar tal-Indja. Il-weraq tas-siġra tal-lumija huma użati biex isir it-te, u biex jakkomodaw il-preparazzjoni tal-laħam imsajjar u tal-frott tal-baħar.
thumb|Siġra tal-Lumi f'Korfu
Varjetajiet
-> Il-Bonnie Brae huwa lumi tawwali, lixx, irqiq u bla żerriegħa, u huwa mkabbar fil-konti ta' San Djiegu.
-> L-arbuxxell tal-lumi jikkonsisti minn lumi naturali għall-aħħar, li jikber fis-salvagg sotto-tropiku tal-Awstralja. Il-lumi huwa ħafif u għandu ġilda ħoxna b'togħma liema bħala, u l-qoxra hija tajba għat-tisjir. Dan l-arbuxxell jista' jikber sa 4 metri tul meta jkun għax-xemx.
-> Il-Lisbona huwa lumi qares ta' kwalità tajba, li għandu livelli għoljin ta' meraq u aċtu, il-frott tal-Lisbona huwa simili ħafna meta huwa mqabbel mal-Ewreka. Is-siġar felħana u produttivi jniggżu ħafna, speċjalment meta jkunu għadhom zgħar.
-> L-Ewreka tikber matul is-sena kollha u hija abbundanti. Bażikament din hija l-lumija li nistgħu nsibu fil-ħwienet tal-ħaxix, din il-lumija hija magħrufa wkoll bħala l-erba staġuni għaliex hija kapaċi tipproduċi l-fjuri u l-frott flimkien matul is-sena. Din il-varjetà hija disponibbli wkoll, għall-konsumaturi domestiċi.
Alternattivi għal-Lumija
-> Bosta pjanti jintiegħmu jew jinxtammu simili għal-Lumi.
-> Ċerti varjetajiet ta' ħabaq.
-> Cymbopogon (Il-ħaxix tal-Lumi)
Bloggosfera
Il-kelma bloggosfera tirreferi għall-kommunita' ta' bloggs.
Lumija
Alternattivi għal-Lumija
-> Żewġ varjetajiet ta' ġeranju mfewwaħ Pelargonium crispum (ġeranju tal-Lumi) u l-Pelargonium x melissinum 'il-balzmu tal-Lumi'
-> Ir-riħan tal-lumija, riċentament, dan l-arbuxxell Awstraljan ġie meqjus bħala alternattiva popolari għal-Lumi. Il-weraq mgħaffeġ u niexef u ż-żjut essenzjali jagħtu togħma b'saħħitha u ħelwa lil-Lumija, imma m'hemm l-ebda traċċa ta' aċtu taċ-ċitru. Ir-riħan tal-Lumija huwa popolari f'dak l-ikel li jassoċja mal-meraq tal-Lumi, ngħidu aħna bħall-kejk tal-ġobon u l-ġelat.
Bloggosfera
Minħabba n-natura tal-bloggs, hemm diversi mezzi ta' kif l-awturi jistgħu jikkomunikaw ma' xulxin, u din toħloq sens ta' kommunita'.
Komunikazzjoni fil-Bloggosfera
Is-sezzjoni tal-kummenti taħt kull post teżisti biex il-qarrejja jkunu jistgħu joffru l-kummenti tagħhom dwar dak il-post minflok jiktbu ittra elettronika lill-awtur. Kemm l-awtur u kemm il-qarrejja l-oħrajn jistgħu mbagħad jikkummentaw fuq il-kummenti diġa' miktubin, u b'hekk ġieli jsiru kemm diskussjonijiet u kemm argumenti fis-sezzjoni tal-kummenti.
Lumija
Alternattivi għal-Lumija
-> Il-verbena tal-Lumi
Bloggosfera
Komunikazzjoni fil-Bloggosfera
Dawn iservu mhux biss biex il-qarrejja jew bloggaturi jikkommunikaw ma' xulxin, imma wkoll ġieli jsiru jafu b'xi bloggatur ġdid għax ikun ħalla kumment x'imkien.
Isir ukoll l-abbuż tal-kummenti f'diversi modi - pereżempju meta xi ħadd jikteb xi ħaġa kontroversjali u ma jiktibx ismu, jew jikteb biss biex jagħmel xi forma ta' riklam (spam), jew biss joqgħod jgħajjar.
Lumija
Alternattivi għal-Lumija
-> Il-lajms, frotta komuni taċ-ċitru oħra, li hija użata għall-istess skop fejn is-soltu jintuza l-Lumi.
Nigel de Jong
Nigel de Jong (twieled fit-30 ta' Novembru 1984) huwa eks-plejer tal-futbol Netherlandiż li kien jilgħab bħala midfilder.
Lumija
Alternattivi għal-Lumija
-> Ċerti kultivazzjonijiet tal-menta
Bloggosfera
Komunikazzjoni fil-Bloggosfera
Wieħed jista’ ukoll jikkummenta fuq blogg ieħor billi jikteb fil-blogg tiegħu stess. Dan ukoll iservi bħala riklam għall-blogg l-ieħor u jgħin ikabbar in-nisġa tal-bloggosfera.
Lumija
Alternattivi għal-Lumija
-> Il-fjuri tas-siġra tal-Magnolia grandiflora
Nigel de Jong
Bijografija
Huwa miżżewweġ lil Winonah, u għandhom żewgt itfal: Isaura-Siënna u Kyan.
Lumija
Valur Nutrittiv
Il-lumija komuni tikkonsisti minn, bejn wieħed u ieħor, tlett imgħaref ta' meraq. Partikolarment, il-lumi u l-lajms għandhom konċentrazzjonijiet għolja ta' aċtu taċ-ċitru, li jista' jikkonsisti daqs 8% mill-piż niexef ta' dan il-frott (madwar 47 g/L f'meraq); il-meraq tal-lumija jikkonsisti minn madwar 5% sa 6% f'aċtu taċ-ċitru. Dawn il-figuri jvarjaw skont il-kultivar u ċ-ċirkostanzi affrontati fejn ġie mkabbar dan il-frott. Il-lumi mhux irreffriġġerat għal perjodi twal ta' ħin huma suxxettibbli għall-moffa.
Bloggosfera
Komunikazzjoni fil-Bloggosfera
Ħafna drabi, jekk bloggatur jieħu pjaċir jaqra blogg ieħor, hu jpoġġi ħolqa permanenti fuq il-blogg tiegħu (fis-sezzjonali msejħa blogroll) ħalli min jaqra tiegħu jsir jaf bl-ieħor. Hemm l-użanza ta' ħolqa reċiproka meta wieħed isir jaf li hemm xi ħadd jagħmel ħolqa għal miegħu.
Nigel de Jong
Karatteristici teknici
De Jong huwa midfilder difensiv u huwa magħruf bħala plejer kumbattiv ħafna.
Ajax
De Jong huwa prodott tal-akkademja ta' Ajax, fejn beda jilghab mill-eta ta' 9 snin. Fid-19 ta' Ottubru 2002, de Jong iddebutta ma l-ewwel tim fil-loghoba tal-kamjonta Olandiz, mirnuħa minn Ajax bl-iskor ta' 6-2 contro AZ Alkmaar. Ghamel id-debutt tieghu fil-kompetizzjonijiet UEFA fit-22 ta' Ottubru 2002 fil-loghoba taċ-Champions League li spiċċat bir-riżultat ta' 1-1 kontra Rosenborg, fejn daħal jilghab fit-83 minuta minflok Richard Witschge.F'din il-kompetizzjoni huwa skorja gowl wieħed, l-ewwel wieħed minn meta sar plejer professjonista, fil-loghoba li spiċċat 1-1, fit-18 ta' Frar 2003 kontra Arsenal. F'dan l-istaġun kien spiss jilgħab bħala midfilder irtirat fuq il-lemin, imma jibda dejjem bħala sostitut u jidħol tard fil-loghoba. Jaghlaq l-istaġun ma Ajax bi 17-il presenza fil-kampjonat, 10 (b'gowl skurjat) fiċ-'Champions League' u preżenza waħda fit Tazza Olandiża.
Bloggosfera
Il-Bloggosfera Maltija
Jeżistu ċerti distinzzjonijiet: jekk huma Maltin jew le, jekk jgħixu Malta jew le, u jekk jiktbu bil-Malti jew le. Tista' ukoll tħares lejn jekk jiktbu dwar Malta u l-politika, jew b'mod iktar personali. Bħalissa fil-bloggosfera Maltija, minbarra Maltin jgħixu Malta, insibu diversi Maltin li bħalissa joqogħdu pajjiżi oħrajn fl-Ewropa, xi barranin li huma studenti jistudjaw l-Universita', u dan l-aħħar ukoll barranin li ma joqogħdux Malta iżda għandhom konnessjonijiet magħha u għalhekk jiktbu dwarha.
Il-kitba bil-Malti fil-bloggs għandha tiffaċċja xi problemi; l-ikbar tnejn huma l-użu ta' ittri Maltin (Ċ,ċ,Ġ,ġ,Ħ,ħ,Ż,ż) u l-użu ta' kliem tekniċi li għandhom x'jaqsmu mat-teknoloġija tal-bloggs.
Nigel de Jong
Hamburg
F'Jannar 2006 ingħaqad ma' Hamburg, fil-Germanja. L-ewwel impatt tiegħu fil-Bundesliga huwa posittiv. de Jong skorja l-gowl de1iżiv kontra ir-rivali ta' Bayern Munich, din kienet l-ewwel telfa għalihom fil-grawnd il-ġdid fl-Allianz Arena.
Bloggosfera
Il-Bloggosfera Maltija
Is-soltu meta wieħed jikteb bil-Malti fuq kompjuter, juża Word processor b'karattri Maltin, imma l-kitba ta' bloggs is-soltu jsir direttament ġo navigatur tal-internet, fejn m'hemmx għażla ta' karattri. Barra minn hekk, jekk blogger juża l-karattri Maltin fuq il-blogg tiegħu, dan ser jidher sew biss fuq kompjuters li ukoll għandhom il-karattri Maltin.
Hemm min jevita din problema billi juża ittri Ingliżi biss (C,c,G,g,H,h,Z,z). Permezz tat-tastiera Maltija (tgħallem kif tinstallaha), wieħed jista' jikteb b'karattri Maltin b'mod faċli, u l-karattri li jiġu użati huma tal-Unicode li għalhekk ser jidhru kif suppost fuq kwalunkwe kompjuter. Din is-soluzzjoni taħdem biss fuq Windows biss, u bloggers li jużaw sistemi operattivi differenti jkollom jsibu metodi oħrajn biex idaħħlu l-karattri Maltin. Jistgħu jdaħħluhom wieħed wieħed billi jikkupjawhom mill-character map, jew jistgħu jużaw scripts bħal dan li hemm fis-sit linux.org.mt.
Nigel de Jong
Manchester City
300px|thumb|De Jong fl-azzjoni ma' Manchester City. Wara tliett snin, fil-21 ta' Jannar 2009, de Jong ingħaqad ma' Manchester City għall 18-il miljun sterlina. De Jong għażel li jilbes in-numru 34 fuq il-flokk tiegħu. Iddebutta ma' Manchester City fil-logħoba kontra Newcastle fit-28 ta' Jannar 2009, biex mil-ewwel isir plejer fiss ma' l-ewwel hdax. Sa l-aħħar ta' l-istaġun jkun lagħab 16-il logħoba.